Korisnici društvenih mreža ismijali su posljednju objavu na službenoj stranici predsjednice Kolinde Grabar-Kitarović

Na službenim stranicama predsjednice Republike Hrvatske Kolinde Grabar-Kitarović dominira vijest kako je razgovarala s glavnim tajnikom Ujedinjenih naroda Ban Ki-moonom i nekoliko državnika o migrantskoj krizi.

"Predsjednica Republike Kolinda Grabar-Kitarović razgovarala je danas s glavnim tajnikom Ujedinjenih naroda Ban Ki-moonom i nekoliko državnika o migrantskoj krizi", piše u priopćenju.

Sadržaj se nastavlja...

Međutim, ono što je privuklo pažnju javnosti je potpuno fotošopirana fotografija predsjednice kako drži slušalicu telefona i gleda u daljinu. Takva vizualna oprema teksta odmah je inspirirala korisnike društvenim mreža.

Twitterom se proširila 'obrada' vijesti s predsjednica.hr na kojoj umjesto naslova 'Predsjednica Republike o migrantskoj krizi razgovarala s Glavnim tajnikom UN-a' stoji 'Predsjednica koristila telefon na žicu'.

(Foto: Twitter)

"Predsjednica Kolinda Grabar-Kitarović danas je koristila žičani telefon. Prilikom telefoniranja Predsjednica je gledala u prazno", napisano je.

Drugi su pak savjetovali Grabar-Kitarović da se riješi savjetnika koji predlažu ovakva naslikavanja.